Dahbiya, yemma-s n Belɛid, d yelli-s n yiwen gar ixeddamen di tɣiwant n Micli, yiwen gar imdebṛen n tɣiwant yesseḥres fell-as akken ad isekcem yelli-s ad telmed, d ayen ur nelli ara s tuget di lawan-nni, aked ukuz neɣ smus n tullas anect-is, ɣas akken laɛwayed ur asentsemḥen ara ad lemdent tullas. Dahbiya tfaz dayen kan deg uɣarbaz, teḥrec maci d kra, d ayen i tt-yeǧǧan ad truḥ ad tkemmel leqraya-s deg uɣarbaz n taddart ufella di Larebɛa n At Yiraten, s tesriḥ n baba-s, tessaweḍ tewwi-d agerdas amenzu.